Konstanca (dukino de Bretonio)

Konstanca (naskiĝis en 1161, mortis la 5-an de septembro 1201) estis hereda dukino de Bretonio de 1166 ĝis 1201.

Ŝi estis la sola ido de Konan la 4-a de Bretonio kaj Margareta de Huntingdon, nepino de Reĝo Davido la 1-a de Skotlando.

En 1181 pro diplomataj kialoj la dudekjara Konstanca devis edziĝi al Gotfredo, kvara filo de Henriko la 2-a (Anglio) kaj Eleonoro de Akvitanio. Ili havis tri infanojn:
 Eleonora (konata kiel la bela knabino de Bretonio (1182/84-1241), kiu estis kaptata en 1202, kune kun sia frato Arturo, de Johano (Anglio) kaj enkarcerigata ĝis sia morto en Anglio
 Matilda de Bretonio (m. infane antaŭ 1189)
 Arturo la 1-a (Bretonio) (1187-1203), naskita post la morto de Gotfredo.

Per sia edziĝo al Konstanca, Gotfredo estis jure duko de Bretonio, kaj li malpermesis Konstancon fari decidojn pri la duklando. Tamen en 1186 li mortis pro turnira akcidento ĉe Parizo: verŝajne li estis mortige piedpremigata de ĉevalo. Post tio Konstanca regis Bretonion.

Henriko la 2-a aranĝis duan edziĝon (kiu okazis la 3-an de februaro 1188), al Ranulf de Blondeville (6-a Grafo de Chester). En 1191 Rikardo la 1-a (Anglio) proklamis Arturon, la filon de Konstanca, sia heredonto, prefere al sia frato Johano.

Por pligrandigi la rangon de Arturo, Konstanca la igas agnoski dukon en 1196, sed ne abidkis kaj adis regi. Ŝiaj rilatoj kun Ranulf malfacilis. La saman jaron Ranulf eĉ enkarcerigis sian edzinon en Normandio. Sekvis ribeloj en Bretonio, kaj en 1198 Ranulf devis liberigi ŝin. Post tio Konstanco aranĝis la nuligon de la geedzeco. En 1199 ŝi denove edziĝis, al Guy de Thouars.

Konstanca favoris aliancon kun la franca reĝo Filipo la 2-a, kiu, post la morto de Rikardo la 1-a en 1199, agnoskis Arturon Duko de Bretonio kaj Grafo de Majno, Poitou kaj Anĵuo. La angla reĝo Johano invadis Francion en 1202. Dum Arturo sieĝis sian avinon, Eleonoron de Akvitanion, armeo de Johano surprizis kaj kaptis lin. Arturo mortis - verŝajne murdite - en 1203. Ankaŭ kaptata estis Eleonoro, filino de Konstanca.

Konstanca kaj Guy havis tri filinojn:
 Alix de Thouars (1200-1221), kiu tuj iĝis dukino. Ĝis 1206 Guy servis kiel regento, sed tiun jaron Filipo la 2-a forprenis la postenon de regento por si mem. En 1213 Alix edziĝis al Petro de Dreux, kiu tuj iĝis regento. Alix mortis dum akuŝo.
 Katerina de Thouars (1201- ĉ. 1240), kiu edziĝis al André, Lordo de Vitré en Bretonio
 Margareta de Thouars (1201-1216/1220), kiu edziĝis al Geoffroy la I-a de Rohan.Pierre-Hyacinthe Morice, Histoire ecclésiastique et civile de Bretagne, I, p 129 ha 150Charles Taillandier, Histoire ecclésiastique et civile de Bretagne, II, p IXPrudence Guillaume de Roujoux, Histoire des rois et des ducs de Bretagne, II, p 231Arthur Le Moyne de La Borderie, Histoire de Bretagne, III, p 288Pierre Daru, Histoire de Bretagne, I, p 407François Manet, Histoire de la Petite-Bretagne, ou Bretagne Armorique, depuis ses premiers habitans connus, II, p 308Medieval Lands.

Konstanca mortis ĉe Nantes la 5-an de septembro 1201, post kiam ŝi naskis ĝemelinojn, kaj entombiĝis en Nantes.

 Referencoj 

Kategorio:Bretonaj dukoj
Kategorio:Naskiĝintoj en 1161
Kategorio:Mortintoj en 1201
Kategorio:Historio de Francio
Kategorio:Historio de Anglio